Jakob Semb Aasmundsen

Jakob Semb Aasmundsen (født 9. mars 1996) er en norsk journalist og foredragsholder. Aasmundsen ble fast ansatt som kulturjournalist i Aftenposten i mars 2022.   Aasmundsen har jobbet i Aftenposten fra januar 2020, først som ansvarlig for debattsiden for ungdom, Si ;D. 

Han startet den frivillige organisasjonen World Against Prejudice (WAP) i 2014, som jobbet med å få søkelyset på og å bryte ned fordommer.

17. mai 2015 holdt Aasmundsen, som yngste noensinne, 17. mai-talen i Tønsberg. Talen tok opp temaer som fordommer, åpenhet og toleranse. Den vakte stor oppsikt og kontrovers landet over.

Sommeren 2015 skrev han en artikkelserie om fordommer i Tønsbergs Blad, hvor han tok utgangspunkt i sine egne fordommer. Serien ble belønnet med «Amedias Journalistpris 2015».

For sitt engasjement og arbeid for bekjempelsen av fordommer, mottok Aasmundsen også Mangfoldprisen 2015 og Årets Homotopp 2015.

Bibliografi 
Fri? Fanget i en seksuelt frigjort tid (Spartacus Forlag 2020)

Referanser 

Norske journalister